### Beslutning

Sagen sendes tilbage til administrationen til yderligere afklaring.

Afbud: Victor Clausen

### Sagsfremstilling

## Resume og sagens baggrund

Kalundborg Forsyning har i 2025 haft tømningsordningerne for henholdsvis tømning af bundfældnings-og samletanke i udbud. Derfor er begge regulativer blevet tilrettet.

## Indstillinger

Direktøren indstiller at regulativerne godkendes.

## Behandling

Teknik og Miljøudvalget, Økonomiudvalget, Kommunalbestyrelsen

## Sagsfremstilling

Det er Kalundborg Kommune som myndighed der er ansvarlig for regulativerne, men det er Kalundborg Forsyning der driver tømningsordningen i det daglige. Derfor ligger udbud af tømningsordningen for bundfældnings- og samletanke hos Kalundborg Forsyning.

Regulativerne er sidst revideret i 2021 i forbindelse med sidste udbudsrunde.

Tømningsordningen har ved udgangen af 2025 løbet i 4 år og skal derfor sendes i udbud igen. Kontrakten havde en løbetid på 3 år. [adresse] benyttede derudover muligheden for en 1 årig option.

Der er kun foretaget en enkelt rettelse i de to regulativer, hvor det i § 10 er tilføjet, at klage over praktiske problemer mht. selve tømningerne skal rettes til Kalundborg Forsyning senest 4 uger efter at problemet er opstået eller at ejer er blevet oplyst herom. Tidligere var der ingen frist. Denne er indført så det administrativt bliver lettere at håndtere for Kalundborg Forsyning.

Regulativerne træder i kraft 1. januar 2026.

Regulativet for samletanke er vedlagt som bilag 1 og regulativet for bundfældningstanke som bilag 2.

## Økonomiske konsekvenser

Ingen bevillingsmæssige konsekvenser.